Nwala-d amek Rabia yerra azal i tmeṭṭut d twuri-ines deg tmetti d usiweḍ n tdemmi timawit, ayagi yella-d s wudmawen n Tekfa d Sedda, yerra-ten deg umkan n umussnaw, ɛedlent d BaZemni. Tekfa trebba-d Yidir, d amedyaz, d amaru, tselmed Mayas s wayen tessen d tamacahut, d inzi d tnfalit, Sedda yefka-as Ba-Zemni tawuri n ttrebga n tsuta. S tugna-agi i asyefka i tmeṭṭut yeqleb kra n tmuɣliwin tiqdimin, yelha ad tettef deg twuri-ines d ameskar n usiwed n wansay deg yiwet n tama, seg tama niḍen, ad teddu d tmetti tatrart, ad taru, ad tecnu, ad turar deg umezgun am nettat am urgaz .